paragraph_text: Kao i običan vodik, tricij reagira s kisikom u atmosferi pri čemu formira tricijevu "vodu" T<sub>2</sub>O. U obliku oksida tricij stalno ulazi u sastav oceana, međutim poluživot mu nije dovoljno dug da bi nastala opasna količina radioaktivnosti. Molekula T<sub>2</sub>O je korozivna i brzo se raspada, proizvodeći slobodne radikale. Zbog male koncentracije tricija praktički isključivo se u prirodi tricijeva voda nalazi kao mješavina H<sub>2</sub>O i male količine HTO.